05.09.2018
Цәыббрамза 5 рзы аҧсны Аҳәынҭқарра Ахада Рауль Ҳаџьымба Дамаск Идырым асолдат иҧсыжырҭаҟны ашәҭқәа шьҭеиҵеит.
Ахада Шьамтәыла Иреиҳаӡоу аҵараиура аминистр Атеф Наддаф, Аладатәи арратә регион Акомандаҟаҵаҩ, аинрал-маиор Марван Ҳарири, Аҳаҭыртә караул ицын иҭахаз Шьамтәылатәи Арабтә Республика аибашьцәа р-Мемориал амҵан Аҧсны Аҳәынҭқарра абираҟ аҧшшәы змоу ашәҭрқьақьа анышьҭеиҵоз.
Арратә Мемориал адунеизегьтәи арка символра азызуа, иара убас аиааира иасимволу куполуп.
Ахада даҭааит иара убас акупол аҵаҟа иҟоу амузеитә зал, ара Ахадеи Аҧсны Аҳәынҭқарра аделегациеи рзы аекскурсиа мҩаҧган. Аҳәынҭқарра Ахада Аҳаҭыртә Шәҟәы аҟны агәалашаәаратә нҵамҭа аанижьит.
Цəыббрамза 4 рзы Аҧсны Аҳəынҭқарра Ахада Рауль Ҳаџьымба официалтə визитла Шьамтəылатəи Арабтə Республика даҭааит.
Аҧсны Аҳəынҭқарра Ахада напхгара ззиуа аделегациа аилазаараҿы иҟоуп: Аҧыза-министр Геннади Гагəылиа, Ахада Иусбарҭа анапхгаҩы Беслан Барцыц, Ашəарҭадара Ахеилак амаӡаныҟəгаҩ Муҳаммед Кьылба, Адəныҟатəи аусқəа рминистр Даур Ақаҩба, Атəылахьчара аминистр Мираб Қьышьмариа, Аекономика аминистр Адгəыр Арӡынба.